ŠIAULIŲ DIDŽDVARIOGIMNAZIJA, KODAS 190531375

PATVIRTINTA

Šiaulių Didždvario gimnazijos

direktoriaus 2016 m. lapkričio 23 d.

įsakymu Nr. V-98

**2017 – 2019 METŲ STRATEGINIS VEIKLOS PLANAS (53)**

**I SKYRIUS**

**VEIKLOS KONTEKSTAS**

**Gimnazijos misija:** Šiaulių Didždvario gimnazija – tai bendrojo ugdymo mokykla, įgyvendinanti pagrindinio ugdymo II dalies, vidurinio ugdymo, neformaliojo švietimo programas ir Tarptautinio Bakalaureato Diplomo programą, teikianti paslaugas besimokantiems visą gyvenimą, ugdanti mokinio asmenybę, formuojanti jo socialinius įgūdžius bei puoselėjanti daugiakultūrį bendradarbiavimą.

**Gimnazijos vizija:** Šiaulių Didždvario gimnazija – tai atvira kaitai, inovacijoms, moderni, nuolat besimokanti organizacija, pagal kiekvieno mokinio poreikius ir gebėjimus ugdanti dalykines, bendrąsias kompetencijas ir asmenines savybes.

**Gimnazijos filosofija:**

* tai gimnazija, laikanti prioritetu visuminį ugdymą (dalykinių ir bendrųjų kompetencijų, asmeninių savybių ugdymas);
* tai gimnazija, ugdymą grindžianti formaliojo ir neformaliojo ugdymo sinergija;
* tai gimnazija, kurios I-II klasių mokiniai mokosi pagal Tarptautinio Bakalaureato pagrindinio ugdymo programos (MYP) principus;
* tai gimnazija, besivadovaujanti Geros mokyklos koncepcija ir Pradinio, pagrindinio ir vidurinio ugdymo programų aprašu;
* tai gimnazija, puoselėjanti ir kurianti tradicijas, besivadovaujanti demokratinio valdymo principais, kurianti bendruomenės tarpusavio supratimo, bendradarbiavimo ir pagarbos vienas kitam atmosferą, plėtojanti saugią ir draugišką saviraiškos ir saviugdos aplinką, ugdanti visuomeniškumą ir bendruomeniškumą;
* tai gimnazija, skatinanti inovatyvumą, lyderiavimą, kūrybiškumą, akademinį sąžiningumą, komandinį ir projektinį darbą, gerosios patirties sklaidą, taikanti šiuolaikinius darbo organizavimo ir vadybos metodus.

**Gimnazijos vertybės:**

* lyderystė ir komandinis darbas;
* atvirumas ir inovatyvumas;
* saugumas ir tolerancija.

**Situacijos analizė:**

Šalies švietimo politika remiasi Lietuvos Respublikos Konstitucija, Lietuvos Respublikos švietimo įstatymu, Valstybinės švietimo 2013-2022 metų strategijos nuostatomis, Vaiko teisių konvencija, Lietuvos Respublikos Vyriausybės nutarimais. Šiaulių Didždvario gimnazija savo veiklą grindžia šiais dokumentais, taip pat 2015-2024 m. Šiaulių miesto strateginiu plėtros planu, Šiaulių miesto savivaldybės tarybos ar Savivaldybės administracijos direktoriaus patvirtintais dokumentais, Šiaulių Didždvario gimnazijos nuostatais bei Tarptautinio Bakalaureato organizacijos bendrosiomis taisyklėmis ir nuostatais ir kitais teisės aktais.

1999 m. mokyklai buvo suteiktas gimnazijos statusas, nuo 2008 m. gimnazija, tapusi keturmete, atitinka mokyklų struktūrai keliamus reikalavimus.

Didždvario gimnazija įgyvendina pagrindinio ugdymo II dalies, vidurinio ugdymo, Tarptautinio Bakalaureato Diplomo (TB DP) ir neformaliojo švietimo programas, vadovaujasi Tarptautinio Bakalaureato pagrindinio ugdymo programos (MYP) principais. Ugdymo procesas įgyvendinamas pagal Lietuvos bendrojo ugdymo mokyklų Bendruosius ugdymo planus. Mokiniams sudaromos galimybės laisvai pasirinkti užsienio (vokiečių, prancūzų, rusų) kalbas. Privalomųjų dalykų sąrašas papildomas pasirenkamaisiais dalykais ir dalykų moduliais. II klasių mokiniai, besimokantys pagal Tarptautinio Bakalaureato pagrindinio ugdymo programos (MYP) principus, rengia asmeninius projektus.

2016-2017 m. m. rugsėjo 1 d. Šiaulių Didždvario gimnazijoje suformuotos 22 klasės, kuriose mokosi 659 mokiniai: I klasės yra 5 (155 mokiniai, iš jų 64 mokosi pagal MYP programos principus, 30 – gamtamokslinėje klasėje), II klasės – 6 (160 mokinių, iš jų 64 mokosi pagal MYP programos principus), III klasės – 6 (166 mokiniai, iš jų 36 mokosi pagal TB DP), IV klasės – 5 (178 mokiniai, iš jų 29 mokosi pagal TB DP).

Šiaulių Didždvario gimnazija dirba pagal trijų lygmenų valdymo struktūros modelį: I – direktorius, II – direktoriaus pavaduotojas ugdymui, III – skyrių vedėjai: lietuvių kalbos ir socialinių mokslų, užsienio kalbų, tiksliųjų ir gamtos mokslų, neformaliojo švietimo ir pagalbos. 2016 m. rugsėjo 1 d. duomenimis, Šiaulių Didždvario gimnazijoje dirba 71 pedagogas (66 – pirmaeilėse pareigose, 5 – antraeilėse pareigose), 17 aplinkos darbuotojų. Aukštos gimnazijos mokytojų ir vadovų kvalifikacinės kategorijos: 12 mokytojų (22,2 proc.) yra mokytojai ekspertai, 25 (46,30 proc.) – mokytojai metodininkai, 12 (22,2 proc.) – vyresnieji mokytojai, 5 (9,3 proc.) – mokytojai, visi vadovai turi II vadybinę kategoriją.

Gimnazijoje veikia keturi savivaldos organai: gimnazijos taryba (15 bendruomenės narių: 5 mokytojai, 5 mokiniai, 5 tėvai), mokytojų taryba (direktorius, direktoriaus pavaduotojas ugdymui, skyrių ir kitų padalinių, susijusių su ugdymu, vedėjai, visi gimnazijos mokytojai ir pagalbos poskyrio specialistai), mokinių seimas (prezidentas ir mokinių seimo nariai), mokinių savivalda (22 seniūnų tarybos nariai). Savivaldos institucijos dalyvauja sprendžiant ir tobulinant ugdymo proceso, socialinius ir kitus gimnazijos veiklos klausimus.

Šiaulių Didždvario gimnazija savo veiklą planuoja atsižvelgdama į įsivertinimo bei išorės vertinimo išvadas ir rekomendacijas. Gimnazijoje laikomasi patvirtintų Didždvario gimnazijos darbo tvarkos taisyklių. Sukurta veiksminga planavimo sistema: trejų metų strateginis gimnazijos veiklos, metų veiklos planas, gimnazijos ugdymo planas, ugdymo turinio įgyvendinimo priežiūros, mėnesio veiklos planai (veiklos kalendorius), direkcinių pasitarimų planai, mokinių savivaldos veiklos planas, mokytojų ilgalaikiai planai, pasirenkamųjų dalykų modulių programos, pamokų planai, I-IV kl. pamokų tvarkaraštis, neformalaus ugdymo, darbo su gabiaisiais mokiniais, pedagoginės pagalbos mokiniui tvarkaraščiai. Klasių kuratoriai ir kiti pagalbos mokiniui specialistai rengia savo veiklos planus pusmečiui. Vaiko gerovės komisija rengia veiklos planą metams, prevencijos veiklos programą.

Gimnazijoje vykdoma pedagoginės veiklos priežiūra. Gimnazijos įsivertinimą atlieka veiklos stebėsenos poskyris. Mokyklos finansinę veiklą kontroliuoja Valstybės kontrolės įgaliotos institucijos ir Šiaulių miesto savivaldybės įgalioti asmenys. Gimnazijos veiklos priežiūrą atlieka Šiaulių miesto savivaldybės vykdomoji institucija. Tarptautinio Bakalaureato diplomo programos vykdymą prižiūri TBO vertinimo skyrius.

Įgyvendinus 2017-2019 m. Strateginį veiklos planą bus garantuotas Šiaulių Didždvario gimnazijos funkcijų vykdymas, įdiegtas švietimo prieinamumo principas, užtikrinta švietimo kokybė. Išplėtotos švietimo paslaugos sudarys sąlygas Mokymosi visą gyvenimą memorandumui įgyvendinti, bus teikiama savalaikė pagalba mokiniui, tėvams, mokytojui. Pagerėjus gimnazijos materialinei-techninei bazei, ugdymas labiau atitiks šiuolaikinius reikalavimus, bus sudaromos saugesnės ir sveikesnės ugdymo ir ugdymosi sąlygos.

**Stiprybės**

* Vertybinio ugdymo sistema (tradicijas puoselėjančių renginių („Advento vakaras“, Padėkos diena, Juozapo diena) organizavimas, asmeninių savybių ugdymas, Sąžiningumo deklaracijos įgyvendinimas, kolektyvo „Šėltinis“ veikla).
* Ugdymo(si) proceso organizavimas ir planavimas (tvarkaraštis, veiklos kalendorius).
* Gimnazijos atvirumas (TB DP programos realizavimas, I-II kl. ugdymas pagal MYP programos principus, UNESCO organizacijos veiklų įgyvendinimas, savanorių tarnyba, mokytojų stažuočių, respublikinių konferencijų, miesto renginių organizavimas).
* Aktyvi mokinių savivalda (mokinių seimo planavimo stovyklos, konferencijos, suburiančios miesto mokinių seimus, pusryčių su administracija organizavimas).
* Gimnazijos informavimo sistema (Radijo klubo veikla, gimnazijos veiklos naujienlaiškyje „Antrieji namai“, „Metų knygoje“, internetinėje svetainėje, gimnazijos paskyrose, esančiose socialiniuose tinkluose, fiksavimas ir skelbimas).
* Formaliojo ir neformaliojo ugdymo sinergija (integruotų pamokų, projektų, asmeninių projektų, renginių gimnazijos mokiniams organizavimas, Debatų klubo veikla).
* Pamokų organizavimas kitose erdvėse.
* SKU modelio įgyvendinimas.
* Komandinis pagalbos skyriaus darbas.

**Silpnybės**

* Mokymosi paradigmos įgyvendinimas (dalyje pamokų dominuoja mokymas, tradiciniai metodai, nepakankamai laiko skiriama refleksijai).
* Modernių edukacinių erdvių, laboratorijų trūkumas.
* Papildomų lėšų nepritraukimas (2% parama, rėmėjų paieška).
* IKT priemonių atnaujinimo būtinumas.

**Galimybės**

* Bendravimas ir bendradarbiavimas su socialiniais partneriais sudaro sąlygas įgyvendinti socialinių kompetencijų ugdymo modelį I-II kl., atlikti savanorišką veiklą TB DP mokiniams, įgyvendinti ugdymą karjerai.
* Sistemingas mokėjimo mokytis kompetencijos ugdymas pagerintų mokinių pasiekimus.
* Turimų psichologinių žinių apie mokinių amžiaus tarpsnius panaudojimas pagerintų emocinį socialinį saugumą gimnazijoje.
* Gimnazijos tapimas Lietuvos STEAM mokyklų tinklo nare leistų aktyviau įsitraukti į mokyklų tinklo veiklas.
* Miesto erdvių panaudojimas (ŠU laboratorijos, P. Višinskio biblioteka, Dailės galerija, Fotografijos muziejus ir kt.) praturtintų ugdymo(si) procesą.
* Tarptautinių projektų lėšų pritraukimas sudarytų sąlygas mokinių ir mokytojų kompetencijų plėtrai.

**Grėsmės**

* Mažėjantis mokinių skaičius gimnazijoje.
* Stiprėjanti mokyklų tarpusavio konkurencija.
* Didėjantis mokytojų amžius.
* Nesaugios ugdymo(si) sąlygos gimnazijoje.
* Gimnazijos stadionas neatitinka reikalavimų.

**II SKYRIUS**

**01. TIKSLAS. Kokybiško visuminio ugdymo, įgyvendinant Geros mokyklos koncepciją, organizavimas telkiant mokyklos bendruomenę.**

Gimnazijoje vykdomas ugdymas pagal pagrindinio ugdymo II dalies, vidurinio, Tarptautinio Bakalaureato Diplomo ir neformaliojo švietimo programas, kurių sėkmingam įgyvendinimui įstaigos aplinka privalo atitikti higienos normas, turi būti užtikrinamas darbuotojų darbo užmokestis, pedagogų kvalifikacijos tobulinimas, aprūpinimas ugdymo priemonėmis ir kt.

Gimnazija, siekdama įgyvendinti Geros mokyklos koncepciją, Pradinio, pagrindinio ir vidurinio ugdymo programų aprašą daugiau dėmesio skiria ne tik esminių dalykinių, bet ir bendrųjų kompetencijų ugdymui, siekia atrasti kuo daugiau formaliojo ir neformaliojo ugdymo sąsajų, į organizuojamus renginius stengiasi įtraukti kuo platesnį bendruomenės narių ratą. Gimnazijos bendruomenė, susibūrusi į nuolat besimokančią organizaciją, kuria mokymosi kultūrą – mokiniai ir mokytojai yra skatinami, gerbiami ir palaikomi.

| **Rezultato vertinimo kriterijaus pavadinimas ir mato vienetas** | **2016 m. faktas** | **2017 m.** | **2018 m.** | **2019 m.** |
| --- | --- | --- | --- | --- |
| 1. Gimnaziją lankančių mokinių skaičius | 659 | 659 | 659 | 659 |
| 2. Pagal TB D programą besimokančių mokinių skaičius | 65 | 65 | 65 | 65 |
| 3. Mokinių, besimokančių pagal TB pagrindinio ugdymo programos (MYP) principus, skaičius | 128 | 128 | 128 | 128 |
| 4. Pažangių mokinių dalis (proc.) | 99,3 | 99 | 99 | 99 |
| 5. Padariusių ugdymosi pažangą mokinių dalis (proc.) | 78 | 78 | 78 | 78 |
| 6. Dalyvavusių socialinėje veikloje mokinių dalis (proc.) | 100 | 100 | 100 | 100 |
| 7. Mokinių, dalyvavusių STEM veiklose, skaičius | 300 | 315 | 315 | 315 |
| 8. Mokinių, parengusių asmeninį projektą dalis (proc.) | 100 | 100 | 100 | 100 |
| 9. Mokinių, dalyvavusių lietuvių kalbos pagrindinio ugdymo pasiekimų patikrinime, vidutinis pažymys | 7,3 | 7,4 | 7,4 | 7,4 |
| 10. Mokinių, dalyvavusių matematikos pagrindinio ugdymo pasiekimų patikrinime, vidutinis pažymys | 7,4 | 7,5 | 7,5 | 7,5 |
| 11. Abiturientų, pasirinkusių lietuvių kalbos valstybinį brandos egzaminą, dalis (proc.) | 98,67 | 98 | 98 | 98 |
| 12. Abiturientų, laikiusių lietuvių kalbos ir literatūros valstybinį brandos egzaminą, balų vidurkis | 40,2 | 45,0 | 45,0 | 45,0 |
| 13. Abiturientų, pasirinkusių matematikos valstybinį brandos egzaminą, dalis (%) | 96,67 | 96 | 96 | 96 |
| 14. Abiturientų, laikiusių matematikos valstybinį brandos egzaminą, balų vidurkis | 40,0 | 42,0 | 42,0 | 42,0 |
| 15. Gimnazijos mokinių, atstovaujančių gimnazijai renginiuose, olimpiadose, festivaliuose, dalis (proc.) | 80 | 80 | 80 | 80 |
| 16. Miesto dalykinėse olimpiadose, konkursuose gimnazijos mokinių, pelniusių prizines vietas, skaičius | 31 | 32 | 32 | 32 |
| 17. Neformaliojo švietimo panaudotų valandų dalis (proc.) | 100 | 100 | 100 | 100 |
| 18. Neformaliojo švietimo veiklose dalyvaujančių mokinių dalis (proc.) | 90 | 90 | 90 | 90 |
| 19. Renginių, skirtų tiriamajam, kūrybiniam, interpretaciniam mokymuisi, skaičius | 10 | 10 | 10 | 10 |
| 20. Renginių, skirtų mokinių bendrųjų kompetencijų tobulinimui, skaičius | 6 | 6 | 6 | 6 |
| 21. Renginių, skirtų pedagogų kvalifikacijos tobulinimui, skaičius | 10 | 10 | 10 | 10 |
| 22. Tėvų klubo renginių skaičius | 3 | 5 | 5 | 5 |

**III SKYRIUS**

**01 TIKSLUI ĮGYVENDINTI SKIRTI UŽDAVINIAI IR PRIEMONĖS**

* 1. **UŽDAVINYS. Užtikrinti mokinio asmeninę ūgtį ir pažangą.**

Pradinio, pagrindinio ir vidurinio ugdymo programų aprašo nuostatos bei Tarptautinio Bakalaureato Diplomo programos misija, pagrindinio ugdymo II dalies ir vidurinio ugdymo programos sudaro sąlygas mokiniams būti, bendrauti, veikti, sėkmingai ugdytis besikeičiančiame globalios kultūrų įvairovės, socialinio ir ekonominio gyvenimo kontekste, įgyti kompetencijas, leidžiančias tobulėti, mokytis, dirbti ir kurti.

Įgyvendinant Geros mokyklos koncepciją, gimnazijoje vienodas dėmesys skiriamas visų asmens kompetencijų, nustatytų ugdymo programose, ugdymui(si). Įgyjami pagrindiniai gebėjimai, leidžiantys tapti pilietiškais, humaniškas vertybes puoselėjančiais visuomenės nariais ir sėkmingai planuoti asmeninį ir profesinį gyvenimą. Mokinių pasiekimai vertinami, atsižvelgiant ne vien į programose apibrėžtus ugdymo tikslus. Siekiant mokinio asmeninės pažangos, atsižvelgiama į individualias kiekvieno mokinio išgales bei poreikius.

Siekiant sudaryti sąlygas asmeninei karjerai, gimnazijoje tęsiamas socialinių kompetencijų ugdymo (SKU) modelio įgyvendinimas. Įgyvendinant SKU modelį, dalyvauja I-II klasių mokiniai, vadovaujami klasių kuratorių, socialinio pedagogo, dalykų mokytojų. Veikla organizuojama vadovaujantis gimnazijos ,,Socialinių kompetencijų ugdymo tvarkos aprašu“, kuriame daug dėmesio skiriama ne tik bendravimo, bendradarbiavimo įgūdžių formavimui, bet ir veikimo socialinėje aplinkoje gebėjimų, verslumo ugdymui.

Įgyvendinant Darbo su gabiaisiais mokiniais sistemą skiriamos 25-27 val. Darbui su gabiaisiais mokiniais, parengtas tvarkaraštis, vykdomas susitarimas, kad bent kartą per mokslo metus gabūs mokiniai dalyvautų gimnazijos, miesto, šalies, tarptautiniuose konkursuose, olimpiadose, projektuose.

01.01.01. PRIEMONĖ. Mokinio lūkesčių, mokymosi pasiekimų ir asmeninės pažangos stebėjimo, fiksavimo, analizavimo ir panaudojimo sistemos įgyvendinimas.

01.01.02. PRIEMONĖ. Socialinių kompetencijų ugdymo tvarkos aprašo įgyvendinimas.

01.01.03. PRIEMONĖ. Darbo su gabiaisiais mokiniais sistemos įgyvendinimas.

**01.02. UŽDAVINYS. Įgyvendinti tiriamąjį, kūrybinį, interpretacinį ugdymąsi.**

Įgyvendinant Geros mokyklos koncepciją, ugdymo turinys kuriamas įdomus, provokuojantis, pakankamai platus ir gilus, kuriantis iššūkius. Mokomasi spręsti gyvenimiškas problemas, ugdomos šiuolaikiniam gyvenimui aktualios kompetencijos. Mokomasi tyrinėjant, eksperimentuojant, atrandant ir išrandant, kuriant, bendraujant. Ugdymasis (mokymasis) pagrįstas dialogu (mokinių su mokiniais, mokinių ir mokytojų, mokinių ir už mokyklos erdvių esančių mokymosi partnerių) ir jo metu gaunama informacija, gimstančiomis idėjomis, sukuriamomis prasmėmis. Jis persikelia už mokyklos, virsdamas gyvenimo būdu – tęsiasi namuose, draugų būryje, neformalaus švietimo įstaigose, taip pat dalyvaujant socialiniuose tinkluose ir naudojant kitas šiuolaikinių technologijų teikiamas galimybes.

Gimnazijos pedagogai daug dėmesio skiria patyriminiam ir interpretaciniam ugdymui(si): pamokos organizuojamos kitose erdvėse, rengiami ugdymo projektai, integruotos pamokos, tobulinami mokinių planavimo įgūdžiai, bendradarbiavimo, komandinio darbo kompetencijos. Siekiant pagilinti mokinių kalbines bei dalykines kompetencijas, gimnazijoje įgyvendinamas integruotas dalyko ir užsienio kalbos mokymas(is) (CLIL).

Organizuojama socialinių mokslų ekspedicija „Ir aš galiu pažinti ir atrasti“.

01.02.01. PRIEMONĖ. Integruotų pamokų, projektų I-II kl. ir asmeninių projektų II kl. įgyvendinimas.

01.02.02. PRIEMONĖ. STEAM ugdymo(si) organizavimas.

01.02.03. PRIEMONĖ. Neformaliojo vaikų švietimo programų įgyvendinimas.

**01.03. UŽDAVINYS. Tobulinti mokyklos bendruomenės narių kompetencijas, kuriant įtraukiantį ugdymo(si) turinį.**

Įgyvendinant Valstybinę švietimo strategiją, gimnazijos vadovai, mokytojai, pagalbos mokiniui specialistai, aplinkos personalas tobulins kvalifikaciją dalyvaudami miesto, šalies, tarptautiniuose seminaruose, konferencijose, stažuotėse, projektuose ir kituose kvalifikaciją tobulinančiuose renginiuose bei skleis savo gerąją patirtį.

Gimnazija sėkmingai įgyvendina profesinės tarpusavio paramos sistemą: kolegialus grįžtamasis ryšys (mokytojai kviečiasi kolegas stebėti vedamas pamokas pagal iš anksto aptartą tikslą, po stebėtų pamokų aptariami sėkmingi bei tobulintini aspektai, planuojami probleminių situacijų sprendimo būdai), gerosios patirties sklaida ugdymo skyriuose (mokytojai kolegoms pateikia pamokų metodinę medžiagą, rekomendacijas, kaip sėkmingiau organizuoti pamoką), metodinės konferencijos (jos organizuojamos ne rečiau kaip 2 kartus per mokslo metus, mokytojams suteikiama galimybė skleisti savo gerąją patirtį, konferencijos tema parenkama pagal pedagogų kvalifikacijos tobulinimo poreikį, atliepianti gimnazijos veiklos, pamokinės veiklos įsivertinimo tobulintinas sritis), teminiai mokytojų tarybos posėdžiai, metodinės dienos (tradiciškai jas organizuoja anglų kalbos ir matematikos mokytojai), kvalifikacijos tobulinimo seminarai, konferencijos (tradiciškai jas organizuoja matematikos ir IT, gamtos mokslų, lietuvių kalbos mokytojai), edukacinės išvykos.

Mokiniai turi galimybę savo kompetencijas tobulinti mokinių konferencijoje „Rengi projektą – mokaisi mokytis“, kurioje II-IV klasių mokiniai I klasių mokiniams pristato geriausius savo ugdomuosius įvairių dalykų projektus ir teikia rekomendacijas, kaip tinkamai juos parengti; vasaros poilsio programų stovyklose: anglų kalbos stovykloje „Vasariškas polėkis angliškai“, gamtamokslinėje stovykloje „Aplinkosauginė laboratorija Šiaulių miesto mokiniams“. Mokinių konferencijoje „Smalsus, tiriantis, kūrybingas“ II klasių mokiniai pristato savo parengtus Asmeninius projektus I klasių mokiniams; TB2 klasių mokiniai – CAS konferencijoje TB1 klasių mokiniams.

Mokinių saviraiškos ir lyderystės ugdymas užtikrinamas ne tik organizuojant gimnazijos mokinių savivaldos veiklas, konferencijas, bet ir įgyvendinant jaunimo iniciatyvų projektus. Gimnazijoje organizuojamos tradicinėmis tapusios stovyklos: „Didždvarietis“ (I klasių mokiniams) ir „Veiklos planavimo stovykla“ (savivaldos mokiniams).

Įgyvendinant gimnazijos ir mokinių tėvų (globėjų, rūpintojų) bendradarbiavimo sistemą, organizuojami edukaciniai renginiai (Tėvų klubo veikla, teminiai mokymai, paskaitos, konferencijos, šventės).

01.03.01. PRIEMONĖ. Pedagoginių darbuotojų kvalifikacijos tobulinimas.

01.03.02. PRIEMONĖ. Mokinių ir tėvų bendrųjų kompetencijų tobulinimas.

**IV SKYRIUS**

**02. TIKSLAS. Įvairiapusės švietimo veiklos skatinimas bendradarbiaujant su socialiniais partneriais.**

Palaikomi tikslingi ir įvairiapusiai santykiai su tarptautiniais socialiniais partneriais: įgyvendindama TB DP, gimnazija bendradarbiauja su Tarptautinio Bakalaureato organizacija (TBO) bei su kitomis TB programą įgyvendinančiomis mokyklomis Lietuvoje ir užsienyje; su įgyvendintų ir šiuo metu vykdomų tarptautinių projektų partneriais (WIESCO (Viskonsino švietimo, mokslo ir kultūros organizacija) fondu (JAV) organizuojant Vasaros anglų kalbos stovyklos veiklą, American Councils for International Education (JAV), organizuojant atrankų vykdymą dėl vykimo mokytis į JAV pagal ExCEL programą); su Lietuvos nacionaline UNESCO komisija ir UNESCO asocijuotų mokyklų tinklu Lietuvoje organizuojant UNESCO klubo veiklą; su Europos savanorių tarnybos (EST) savanoriais bei juos siunčiančiomis organizacijomis; su ansamblio „Šėltinis“ partneriais užsienyje; su J.V.Gėtės institutu.

Kiekvienais metais Šiaulių Didždvario gimnazija ieško papildomų lėšų švietimo veikloms įgyvendinti, mokytojų ir mokinių tarptautiniams mainams finansuoti. Bendradarbiaudami su kolegomis iš kitų šalių, pedagogai ir mokiniai turi galimybę pažinti kitas kultūras, pasidalinti gerąja patirtimi, kurti bendrą metodinę-didaktinę medžiagą, ruošti įvairius projektų produktus.

| **Rezultato vertinimo kriterijaus pavadinimas ir mato vienetas** | **2016 m. faktas** | **2017 m.** | **2018 m.** | **2019 m.** |
| --- | --- | --- | --- | --- |
| 1. Įgyvendinamų tarptautinių projektų skaičius | 7 | 7 | 7 | 7 |
| 2. Atvykusių užsieniečių savanoriškai tarnybai skaičius | 5 | 5 | 7 | 9 |
| 3. Tarptautinių projektų mobilumų skaičius | 23 | 25 | 25 | 25 |
| 4. Išsiunčiamų jaunuolių tarptautinei savanorystei skaičius | 6 | 6 | 6 | 6 |
| 5. Bendrų renginių su miesto socialiniais partneriais skaičius | 8 | 8 | 8 | 8 |
| 6. Bendrų renginių su šalies socialiniais partneriais skaičius | 4 | 4 | 4 | 4 |

**V SKYRIUS**

**02. TIKSLUI ĮGYVENDINTI SKIRTI UŽDAVINIAI IR PRIEMONĖS**

**02.01. UŽDAVINYS. Vykdyti nuoseklų bendradarbiavimą su tarptautiniais partneriais ir įgyvendinti projektus.**

Gimnazija 2017-2019 m. numato dalyvauti programų: „Erasmus+“, **„Nordplus Junior“ ir Lietuvos ir Lenkijos jaunimo mainų fondo, finansuojamose veiklose**. Dalyvavimas minėtų programų ir fondo projektuose, bendradarbiavimas su mokyklomis partnerėmis leidžia ne tik tobulinti ugdymo(si) kokybę, plėtoti neformalųjį švietimą, bet ir tobulinti užsienio kalbų žinias bei įgūdžius.

2016-2020 m. gimnazija yra akredituota kaip Europos savanorių tarnybos (EST) savanorius priimanti, siunčianti ir projektus koordinuojanti organizacija. Pagal Erasmus+ programą įgyvendinamas ilgalaikis EST projektas „Be Radio-active“. Projekto vykdymo metu į gimnaziją atvyksta savanorišką tarnybą atlikti jaunimas iš Europos Sąjungos bei kaimyninių šalių. Savanoriai kartu su gimnazijos mokiniais bei mokytojais Radijo klube kuria laidas, organizuoja renginius, diskusijas, neformalius bendruomenės susitikimus.

Mokytojai taip pat yra skatinami įgyvendinti tarptautinius projektus eTwining portale, kuris skatina mokinių aktyvų įsitraukimą, bendravimą su kitų šalių mokiniais, gilinimąsi į mokiniams aktualias temas.

02.01.01. PRIEMONĖ. EST projektų įgyvendinimas.

02.01.02. PRIEMONĖ. Tarptautinių projektų mobilumų įgyvendinimas.

**02.02. UŽDAVINYS. Plėtoti bendradarbiavimą su miesto ir šalies socialiniais partneriais.**

Gimnazija, siekdama tobulinti ugdymo kokybę, gerinti mokinių adaptaciją, pasitelkia socialinius partnerius. Mokykla vykdo kolegialų bendradarbiavimą su Šiaulių miesto mokyklomis (Jovaro, Salduvės, V. Kudirkos, Dainų progimnazijomis, J. Janonio gimnazija).

Siekdama užtikrinti ugdymo(si) įvairovę, kokybišką ir įvairią veiklą kultūrinių, pažintinių dienų metu, organizuodama pamokas netradicinėse aplinkose, gimnazija bendradarbiauja su įvairiomis miesto, šalies institucijomis (ŠU, P. Višinskio bibliotekomis, ,,Aušros“ muziejumi, J. V. Gėtės institutu, Lietuvos genocido muziejumi ir kt.).

Užtikrindama profesinį informavimą ir veiklinimą, gimnazija bendradarbiauja su miesto ir šalies institucijomis (ŠU, VGTU, VU, VDU, ISM, Šiaulių Darbo rinkos mokymo ir konsultavimo centru, Šiaulių profesinio rengimo centru ir kt.), įtraukia mokinių tėvus (globėjus, rūpintojus) ir veda karjeros ugdymo užsiėmimus jų darbovietėse.

Gimnazija, organizuodama mokinių socialinę veiklą, skatindama savanorystę, pagalbą, bendradarbiauja su įvairiomis miesto, šalies institucijomis: VO „Gelbėkit vaikus“, VšĮ „Gelbėkit vaikus“ Šiaulių vaikų dienos centru, Šiaulių šv. Apaštalo Petro ir Pauliaus katedros parapijos vaikų dienos centru, Šiaulių miesto savivaldybės Socialinių paslaugų centro padaliniu, VŠĮ „Mes Darom“, VŠĮ ,,Maisto bankas“, Jaunimo tarptautinio bendradarbiavimo agentūra, Europos savanorių tarnyba ir kitais nevyriausybinių organizacijų, viešųjų įstaigų verslo partneriais.

Gimnazija, siekdama diegti švietimo naujoves, tobulindama pedagoginių darbuotojų kvalifikaciją, bendradarbiauja su Šiaulių miesto savivaldybės, Panevėžio švietimo centrais, Lietuvos nuotolinio ir e. mokymosi (Lie DM) asociacija, leidyklomis ir kt.

02.02.01. PRIEMONĖ. Bendradarbiavimas su miesto socialiniais partneriais.

02.02.02. PRIEMONĖ. Bendradarbiavimas su šalies socialiniais partneriais.

**VI SKYRIUS**

**03. TIKSLAS. Saugios ir draugiškos aplinkos kūrimas ir puoselėjimas.**

Vadovaujantis Pradinio, pagrindinio ir vidurinio ugdymo programų aprašo nuostatomis, galima tvirtinti, kad gimnazijos bendruomenės nariai jaučiasi saugiai, patogiai, jaukiai, tarpusavio santykiai yra pagarbūs, konstruktyvūs, geranoriški, tolerantiški, lygiaverčiai, grindžiami bendradarbiavimu, atjauta. Mokiniu pasitikima, pripažįstami jo poreikiai, lūkesčiai, nuomonė, sukurta pagalbos mokiniui sistema. Mokytojai, pagalbos specialistai, gimnazijos vadovai pozityviai priima kiekvieną mokinį, geba valdyti kritines elgesio situacijas, įveikti iššūkius.

Siekiant užtikrinti saugumą, mokiniams teikiama operatyvi ir veiksminga pagalba: mokiniui sudarytos sąlygos pagalbą gauti iš jį mokančio mokytojo tiek pamokų metu, tiek kitu, susitartu laiku, iš klasių kuratoriaus, socialinio pedagogo, psichologo, profesijos patarėjo, vadovų. Be to, mokinių problemas mokytojai sprendžia bendradarbiaudami su klasių kuratoriais, psichologu, socialiniu pedagogu.

Gimnazijos mokytojams pirmiausia pagalbą teikia jų ugdymo skyrių vedėjai. Vadovų komanda, siekdama mokytojams suteikti savalaikę pagalbą, sistemingai organizuoja susitikimus su naujais darbuotojais, kviečia individualiems pokalbiams, sprendžia mokytojų darbo problemas.

Gimnazijoje veikia Gimnazijos ir mokinių tėvų (globėjų, rūpintojų) informavimo, švietimo ir bendradarbiavimo sistema.

| **Rezultato vertinimo kriterijaus pavadinimas ir mato vienetas** | **2016 m. faktas** | **2017 m.** | **2018 m.** | | **2019 m.** |
| --- | --- | --- | --- | --- | --- |
| 1. Pedagogines konsultacijas ir pagalbą gaunančių mokinių dalis (proc.) | 100 | 100 | 100 | | 100 |
| 2. Mokytojų, teikiančių mokiniams ne pamokose pedagoginę pagalbą, skaičius | 38 | 39 | 39 | | 39 |
| 3. Pagalbą teikiančių specialistų skaičius | 8 | 8 | 8 | | 8 |
| 4. Mokinių, parengusių karjeros planą, dalis (proc.) | 100 | 100 | 100 | | 100 |
| 5. Stebėtų pamokų, teikiant mokytojams metodinę pagalbą, skaičius | 120 | 120 | 120 | | 120 |
| 6. Klasių tėvų susirinkimų skaičius | 44 | 44 | 44 | | 44 |
| 7. Visuotinių tėvų susirinkimų skaičius | 2 | 2 | 2 | | 2 |
| 8. Tėvų dienų skaičius | 5 | 5 | 5 | | 5 |
| 9. Gimnazijos bendruomenės neformalių grupių skaičius | 2 | 2 | 2 | | 2 |
| 10. Reginių, užtikrinančių bendruomeniškumą, skaičius | 7 | 7 | 7 | | 7 |
| 11. Nemokamus pietus gaunančių mokinių skaičius | 32 | 38 | 38 | | 38 |
| 12. Paramos mokymo priemones įsigyti gaunančių mokinių skaičius | 36 | 38 | 38 | | 38 |
| 13. Mokinių, susigrąžinančių lėšas už kelionę, skaičius | 26 | 26 | 26 | | 26 |
| 14. Ugdymo aplinkos modernizavimui skirtos lėšos pagal priemonę Šiaulių Didždvario gimnazijos ir Šiaulių "Juventos" progimnazijos ugdymo aplinkos modernizavimas (tūkst. Eur) | - | 333,1 | | 333,1 | 333,0 |
| 15. Gimnazijoje atnaujintos elektros instaliacijos, apšvietimo, atnaujintų radiatorių naujajame gimnazijos pastate, vandentiekio ir kanalizacijos vamzdyno, pakeistų grindų dangos dalis (proc.) | - | 50 | 30 | | 20 |
| 16. Įrengtų modernių gimnazijos sporto aikštelių skaičius | - | - | 1 | | 2 |
| 17. Rekonstruotų sporto salių skaičius | - | 1 | - | | - |
| 18. Atnaujintų gimnazijos dailės kabinetų skaičius | 1 | - | - | | - |
| 19. Įdiegtų NComputing technologijų kabinetų kompiuterių skaičius | 16 | - | - | | - |
| 20. Įdiegtų NComputing mokytojų kabinetuose kompiuterių skaičius | 16 | - | - | | - |
| 21. Įrengtų Tyliųjų zonų skaičius | - | 1 | - | | - |
| 22. Atnaujintų ugdymo priemonių, IKT dalis (proc.) | 10 | 30 | 30 | | 30 |
| 23. Užtikrinama ugdymo proceso aplinkos dalis (proc.) | 100 | 100 | 100 | | 100 |

**03.01. UŽDAVINYS. Teikti veiksmingą pedagoginę, socialinę ir psichologinę pagalbą mokiniams ir mokytojams bei efektyvią pagalbą tėvams (globėjams, rūpintojams).**

Šiaulių Didždvario gimnazijoje įgyvendinama Pagalbos mokiniui sistema. Veiksminga ir savalaikė pedagoginė pagalba įvairių poreikių mokiniams pirmiausia teikiama pamokose. Beveik visi gimnazijos mokytojai mokiniams teikia konsultacijas pagal suderintą tvarkaraštį. TB DP mokiniams, rašantiems išplėstinę (4000 žodžių apimties) mokslo tiriamąją esė, mokiniams, besimokantiems pagal MYP programos principus ir rengiantiems asmeninius projektus, organizuojamos individualios konsultacijos pagal suderintą tvarkaraštį.

Gimnazijoje palaikomos mokinių iniciatyvos: „Mokinys mokiniui“ (mokinių pagalba draugams, turintiems mokymosi spragų), „Protų kovos“, „Sporto žvaigždės“.

Gimnazijoje veikia Karjeros centras, kuriame teikiamos individualios konsultacijos ugdymo karjeros klausimais. Vykdomos profesinio veiklinimo programos, organizuojamos ugdymo karjerai dienos, susitikimai su Lietuvos ir užsienio aukštųjų mokyklų, Profesinio rengimo centro atstovais. II klasių mokiniams sudaroma galimybė pasirinkti modulį „Ugdymas karjerai“, kurio įgyvendinimas padeda pasirengti III-IV klasės individualų mokymosi planą.

Klasių kuratoriai I-IV klasių mokiniams per klasių valandėles įgyvendina Socialinių ir bendrųjų kompetencijų ugdymo programas, kurios analizuoja socialinio atsparumo, saugumo, profesinio orientavimo ir informavimo, vaiko ir žmogaus teisių klausimus, veda praktinius užsiėmimus, skirtus prekybos žmonėmis prevencijai.

Mokinių tikslinėms grupėms teikiama pagalba įgyvendinant programos „Tiltai1“ veiklas, kurių metu vaikai tobulina socialines kompetencijas, konfliktų sprendimo įgūdžius, savęs pažinimo, komandinio darbo kompetencijas, ugdoma lyderystė.

Gimnazijoje nuolat veikia Vaiko gerovės komisija, kuri vertina gimnazijos ugdymo/si aplinką, vaikų saugumą, analizuoja vaikų ugdymo(si) poreikius, problemas ir jų priežastis, nustato švietimo pagalbos priemonių prioritetus, kryptis, teikimo formą.

Ugdymo skyrių vedėjai mokytojams teikia metodinę bei dalykinę pagalbą, stebi mokytojų vedamas pamokas, aptaria tobulintinus aspektus, pastebėję gerąją praktiką, skatina pasidalinti patirtimi su kitais gimnazijos, miesto ar šalies mokytojais. Organizuoja ugdymo skyrių susirinkimus, kuriuose kartu su mokytojais planuoja, įsivertina skyriaus veiklą, analizuoja mokinių pasiekimus, priima sprendimus dėl ugdymo kokybės tobulinimo, vykdo gerosios patirties sklaidą. Prireikus mokytojams sudaromos galimybės kreiptis pagalbos į gimnazijos socialinį pedagogą, psichologą.

Pagalbos skyriaus specialistai (I-IV klasių kuratoriai, socialinis pedagogas, psichologas, profesijos patarėjas) teikia socialinę, psichologinę pagalbą pagal poreikius visiems gimnazijos bendruomenės nariams.

Gimnazijoje veikia gimnazijos ir mokinių tėvų (globėjų, rūpintojų) informavimo, švietimo ir bendradarbiavimo sistema: siekiama glaudaus pedagogų ir mokinių tėvų bendradarbiavimo, todėl vykdomas savalaikis tėvų informavimas per Tamo dienyną, yra organizuojami ne tik klasių tėvų susirinkimai, visuotiniai susirinkimai, bet ir Tėvų dienos, stengiamasi įtraukti juos į mokyklos projektinę veiklą. Sistemingai organizuojami tėvų komitetų pirmininkų ir aktyvių tėvų susirinkimai, konferencijos.

Bendradarbiavimą su tėvais (globėjais, rūpintojais) reglamentuoja „Šiaulių Didždvario gimnazijos tėvų (globėjų, rūpintojų) informavimo ir švietimo tvarkos aprašas”.

03.01.01. PRIEMONĖ. Pagalbos mokiniui sistemos įgyvendinimas.

03.01.02. PRIEMONĖ. Pagalbos pedagoginiam darbuotojui teikimo sistemos įgyvendinimas.

03.01.03. PRIEMONĖ. Tėvų (globėjų, rūpintojų) informavimo, švietimo ir bendradarbiavimo sistemos įgyvendinimas.

**03.02. UŽDAVINYS. Telkti bendruomenės narius užtikrinant emocinį saugumą.**

Mokinių tarpusavio, mokinių ir mokytojų, mokytojų tarpusavio santykiai grindžiami pagarba, pasitikėjimu, pastangomis suprasti kitą, geranoriškumu, rūpinimusi padedant ir dalijantis. Siekiama, kad kiekvienas jaustųsi vertingas, reikalingas ir saugus.

Gimnazijoje veikia dvi neformalios grupės „Bendruomenės telkimo“ ir „Knygų kubas“. „Bendruomenės telkimo“ grupė teikia socialinę pagalbą, telkia bendruomenės narius bendriems renginiams, organizuoja edukacinius, bendruomenės saviraiškos renginius. „Knygų klubo“ nariai, paskatinti gimnazijos bibliotekos vedėjo, aktyviai įsitraukia į organizuojamas akcijas, aptaria naujausias knygas.

Stiprinant gimnazijos bendruomenės emocinį saugumą, organizuojami tradiciniai renginiai: Advento vakaras, Padėkos diena, Juozapo diena, Mokyklos diena ir pan.

03.02.01. PRIEMONĖ. Gimnazijos bendruomenės neformalių grupių veiklų įgyvendinimas.

03.02.02. PRIEMONĖ. Bendruomenę telkiančių renginių organizavimas.

**03.03. UŽDAVINYS. Užtikrinti saugią, higienines sąlygas atitinkančią mokymo(si) aplinką.**

Siekiant užtikrinti mokinių ir mokytojų saugumą gimnazijoje ir jos teritorijoje būtina renovuoti gimnazijos vidaus patalpas: kabinetus, sporto salę, keisti elektros instaliaciją, apšvietimą, radiatorius naujajame gimnazijos pastate, vandentiekio ir kanalizacijos vamzdyną; rekonstruoti gimnazijos sporto aikštyną.

2015 m. spalio 26 d. Šiaulių Visuomenės sveikatos centro patikrinimo metu (patikrinimo aktas Nr. EP-471) nustatyta, kad sporto salėje sena, nusidėvėjusi grindų danga yra nesaugi sportuojant, dalis radiatorių neapsaugoti specialia įranga (pažeidžiama HN 21:2011, punktas 6 ir 45). Gimnazijai būtina pakeisti visų aukštų grindų dangą. Nepašalinus pažeidimų gali būti priimtas sprendimas sustabdyti leidimo-higienos paso galiojimą.

Įgyvendinant ugdymo programas, tikslingai atnaujinami vadovėlių fondai, įsigyjamos mokymo priemonės, atnaujinamos IKT, padedančios užtikrinti kokybišką programų įgyvendinimą.

03.02.01. PRIEMONĖ. Ugdymo aplinkos modernizavimas.

03.02.02. PRIEMONĖ. Ugdymo priemonių, IKT atnaujinimas.

03.02.03. PRIEMONĖ. Ugdymo proceso aplinkos užtikrinimas.

SUDERINTA SUDERINTA

Šiaulių Didždvario gimnazijos Šiaulių miesto savivaldybės administracijos

tarybos pirmininkė Švietimo, kultūros ir sporto departamento

Švietimo skyriaus vedėja

Alma Klupšienė Violeta Damskienė

2016-11-30 2016-11-30